Publication: Magyar Közlöny
Issue: MK-2011-75 (Year: 2011, Number: 75)
Era: contemporary
Section: 2011. évi LXXXIV. törvény
Paragraph Index: 359

a) Hacsak külföldi adóbeszámítást nem kell engedélyezni a b) albekezdés alapján, a német adó adómegállapítási alapjából ki kell venni a Magyarországon keletkezett olyan összes jövedelemtételt, illetve a Magyarországon található összes olyan vagyontételt, amelyeket ezen Egyezmény alapján ténylegesen Magyarországon adóztatnak. Az osztalékból származó jövedelemtételek esetében az elõzõ rendelkezést csak arra az osztalékra kell alkalmazni, amelyet egy Magyarországon belföldi illetõségû társaság fizet egy Németországban belföldi illetõségû társaságnak (a személyegyesítõ társaság kivételével), amennyiben a német társaság a Magyarországon belföldi illetõségû társaság tõkéjének legalább 10 százalékát közvetlenül tulajdonolja, és amelyet nem vontak le akkor, amikor az osztalékot fizetõ társaság nyereségét megállapították. Ki kell venni továbbá a vagyonadók adómegállapítási alapjából minden olyan részvénytulajdont, amelynek az osztaléka, ha kifizetésre kerül, a fentiek értelmében kivételre kerülne.

Source: https://magyarkozlony.hu/hivatalos-lapok/e28b93f48eeefbd42f7cf6bf52ec7292218bc1a0/dokumentumok/001a14bd593e7f41e8750ff8eb4adfad2b55c36b/letoltes